Lukraaketaar - Wikipedia

# Lukraaketaar

### vanuit Wikipedia, die vrye ensiklopedie.

Lukraaketaar is 'n Afrikaanse Suid-Afrikaanse akoestiese[1] musiekgroep wat uit twee lede bestaan, Pierre Greeff en Alwyn Kotzé. Hulle beskryf hul lirieke as "sielvolle woorde" en hul musiek as "akoesties met skop". Die groep se naam, Lukraaketaar, is 'n kombinasie van twee woorde: lukraak, wat beteken toeval, geluk, na willekeur; en ketaar, wat volgens hulle 'n woordspeling op "kitaar" en "kommentaar" is. Lukraaketaar is bekend vir hul uitgesprokenheid en retoriese vrae in hul lirieke.

Alwyn Kotzé het grootgeword in Stellenbosch en is tans 'n finale jaar drama student. Hy hou van Tequila en lang rustige staptogte op die strand. Hy geniet dit ook om cocktails te maak. Pierre Greeff het in Bellville grootgeword en hou van gholf, mooi liedere en bier. Toe hulle mekaar op Stellenbosch ontmoet het, was dit die begin van Lukraaketaar. Die twee vriende ken mekaar al meer as vier jaar en het nog altyd 'n passie vir musiek gedeel. Hulle skryf meestal saam aan hul liedjies en musiek en hoop dat hul eerste sewe-snit kortspeler, Fop Genade, mense se lewens op die een of ander manier positief sal beïnvloed.

In hul musiek sing Pierre laag en Alwyn baie hoog.

## [wysig] Eksterne skakels

- Lukraaketaar op Last.fm

## [wysig] Verwysings

1. ↑ Rhythm Records: Lukraaketaar - Fop Genade

Ontsluit van "http://af.wikipedia.org../../../l/u/k/Lukraaketaar.html"

Kategorie: Suid-Afrikaanse musiekgroepe

##### Views

- Artikel
- Bespreking
- Huidige wysiging

##### Soek